سعاد نصر

سعاد نصر (26 ديسمبر 1953 ميلاديًّا، / 5 يناير 2007 ميلاديًّا)، ممثلة مصرية زادت شهرتها بدور شخصية "مايسة" اللى لعبته فى مسلسل "يوميات ونيس" بأجزائه الخمسة الأولانية اللى ابتدأت سنة 1994.

حياتها 
اتولدت فى 26 ديسمبر سنة 1953 فى حى شبرا بالقاهرة، و كانت عايزة تبقى صحفية، بس كان قدرها إنها تدخل المعهد العالى للفنون المسرحية اللى اتخرجت منه سنة 1975.

مشهد تراجيدى فى قصة "ياسين وبهية"، عملته فى مشروع تخرجها، هو اللى ولدها كفنانة تقدر تعمل أداء بشكل محترف.

كان أول ظهور ليها فى مسرحية "عيلة ضبش" لصاحب الفضل الاولانى عليها على قولها فى مقابلة من المقابلات الصحفية، سمير العصفورى، وكان أول ظهور مسجل ليها فى سنة 1971 لما شاركت ساعة دراستها فى مسرحية "ياسين ولدى" اللى كانت من إخراج مكتشفها للكوميديا كرم مطاوع، اللى لقى فيها فنانة كوميدية على عكس ما كانت فاكرة، إنها ما تنفعش غير فى التراجيديا. شاركت فى بداية مشوارها فى أعمال كتيرة ، ومنها فيلم "شقة فى وسط البلد"، ومسلسل "الشاطئ المهجور"، ومسرحية "انتهى الدرس يا غبى" سنة 1975، فتنوعت أدوارها ما بين السينما والتلفزيون والمسرح، و كانت ليها بصمة فى كل طريق.

فى سنة 1982، كانت انطلاقتها الحقيقية من فى مشاركتها فى فيلم "الغيرة القاتلة"، وفيلم "حدوتة مصرية". توالت بعدها الأدوار السينمائية اللى كان من أبرزها دورها فى فيلم "هنا القاهرة" اللى حطها فى فئة نجمات الكوميديا فى مصر من فى أدائها البسيط لشخضية الصعيدية اللى رايحة مع مع جوزها للقاهرة، واللى لعب دور شخصيته الفنان محمد صبحى.
أبدعت فى المسرح بعد مشاركته مسرحية "الهمجى" عام 1985، ومسرحية "عيلة ونيس سنة 1997". شاركته كمان فى اتنين من أنجح المسلسلات التلفزيونية الكوميدية العربية، وهما مسلسل "رحلة المليون" سنة 1984، ومسلسل "يوميات ونيس" بأجزائه الخمسة الأولانية اللى اتبدت سنة 1994، وحقق دور شخصية "مايسة" اللى لعبته نجاح جماهيرى فظيع، لحد هيا قالت فى بعض المقابلات الصحفية إن المعجبين بينادونها "ماما مايسة". اشتغلت تانى مع المخرج يوسف شاهين فى فيلم "إسكندرية نيو يورك" سنة 2004، وبعدها شاركت فى آخر أعمالها، وهو فيلم "الحياة منتهى اللذة" سنة 2005.

حياتها الأسرية 
اتجوزت فى حياتها مرتين. الأولانية كانت من الفنان أحمد عبد الوارث، وخلفت منه بنت اسمها فيروز وولد اسمه طارق، بس الجوازة وقفت، واتقال على شان الطرفين أدركوا إنهم مختلفين فى الطباع، والتانية كانت من مهندس البترول محمد عبد المنعم اللى كملت معاه مشوار حياتها الخاص.

وفاتها 
خضعت لعملية شفط الدهون فى  واحد من مستشفيات القاهرة، ودخلت فى غيبوبة فضلت سنة كاملة بعد ما خدت جرعة مخدر على شان العملية. كان آخر كلامها قبل وفاتها: "ربى إذا بعثت فيّ الروح، فابعثها طاهرة، و إذا ماتتني، فتوفنى مع الأبرار." فى تصريح منسوب لجوزها الثانى ، مهندس البترول محمد عبد المنعم، وقال كمان حسب بعض الصحف إنها فاقت من غيبوبتها لخمس دقايق بالتقريب ، ووصته بدفنها بسرعة لو اتوفت، و إن أهلها يفضلوا لساعة بالتقريب  عند قبرها على شان يدعوا لها. وبيتقال إن بنتها فيروز شاهدة على حادثة تانية، هيا رؤيتها اللى بيتقال برده إنها تنبأت بوفاتها منها. واتوفت بعدها يوم 5 يناير سنة 2007 سايبة وراها ميراث جميل من الأعمال وحب كبير فى قلوب اللى حبوها.

فى محنة مرضها، حصلت اتهامات من الصحافة لدكتور التخدير المسؤول عن العملية، واتحكم عليه بالسجن تلات سنين مع الشغل، وبكفالة خمس آلاف جنيه لإيقاف التنفيذ، بس التهمة اتشالت فى النهاية.

أعمالها

من الأفلام 
 الحياة منتهى اللذة.
 المتوحشة.
 البداية.
 هنا القاهرة.
 حدوتة مصرية.
 شقة فى وسط البلد.
 خريف آدم.
 مجانين على الطريق.
 صايع بحر.
 على سبايسى.
 خليل بعد التعديل.
 العاصفة.
 جواز بقرار جمهورى.
 عليش دخل الجيش.
 مستر دولار.
 أبو كرتونة.

من المسلسلات 
 يوميات ونيس.
 رحلة المليون.
 جحا المصرى.
 الليل وآخره.
 اجري.. اجري.. اجرى.
 مشـوار ست.
 أحلام عادية.
 الآنسة.
 هند والدكتور نعمان.
 ابرياء فى قفص الاتهام.

من السهرات التلفزيونية 

 أوراق من المجهول.
 نفقة وطلاق ومؤخر صداق.
 يوم سعيد يوم تعيس.
 بدلة جينز.
 قصة الأستاذ حندوس
 نهارك أبيض.
 مع السلام يا سلام.

من المسرحيات 
 الهمجى.
 تكسب يا خيشة.
 جوز ولوز.
 عيلة ونيس.
 البراشوت.
 عيلة عشر نجوم.
 أنا هيا والكمبيوتر.

من المسلسلات الإذاعية 
 نسناس فى العش الوردى
 ولو يا دنيا

الجوايز 
 2006، جايزة احسن دور تانى نسائى عن دورها لشخصية "فاطمة" فى فيلم الحياة منتهى اللذة من المهرجان القومى للسينما المصرية.
 2020، جايزة تكريم وشكر وتقدير من الفنان محمد صبحى عن مشاركتها الفنية معاه فى مهرجان "50 سنة فن".

وصلات برانية

مصادر 

ممثلات مصريات
كوميديانيين مصريين
قاهريين
ناس من شبرا
ممثلات أفلام مصريات
ممثلات مسرح مصريات
مواليد 1953
مواليد فى القاهرة
وفيات 2007
وفيات فى القاهرة